**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ 04/07/2022**

**ΠΡΟΓΡΑΜΜΑ  ΔΕΥΤΕΡΑΣ  04/07/2022**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**05:00**  |   **…ΑΠΟ ΤΙΣ ΕΞΙ**     
Παρουσίαση: Δημήτρης Κοτταρίδης, Γιάννης Πιτταράς

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**09:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**09:15**  |  **ΣΥΝΔΕΣΕΙΣ**     
Παρουσίαση: Κώστας Παπαχλιμίντζος, Χριστίνα Βίδου

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**12:00**  |  **Η ΖΩΗ ΑΛΛΙΩΣ  (E)**   **(Τροποποίηση προγράμματος)**

Η Ίνα Ταράντου συνεχίζει τα ταξίδια της σε όλη την Ελλάδα και βλέπει τη ζωή αλλιώς. Το ταξίδι γίνεται ο προορισμός και η ζωή βιώνεται μέσα από τα μάτια όσων συναντά.  
  
“Η ζωή́ δεν μετριέται από το πόσες ανάσες παίρνουμε, αλλά́ από́ τους ανθρώπους, τα μέρη και τις στιγμές που μας κόβουν την ανάσα”.  
  
Η γαλήνια Κύθνος, η εντυπωσιακή Μήλος με τα σπάνια τοπία και τις γεύσεις της, η Σέριφος με την αφοπλιστική της απλότητα, η καταπράσινη Κεφαλονιά και η Ιθάκη, το κινηματογραφικό Μεσολόγγι και η απόκρημνη Κάρπαθος είναι μερικές μόνο από τις στάσεις σε αυτό το νέο μεγάλο ταξίδι. Ο Νίκος Αλιάγας, ο Ηλίας Μαμαλάκης και ο Βασίλης Ζούλιας είναι μερικοί από τους ανθρώπους που μας έδειξαν τους αγαπημένους τους προορισμούς, αφού μας άνοιξαν την καρδιά τους.  
  
Ιστορίες ανθρώπων που η καθημερινότητά τους δείχνει αισιοδοξία, δύναμη και ελπίδα. Άνθρωποι που επέλεξαν να μείνουν για πάντα, να ξαναγυρίσουν για πάντα ή πάντα να επιστρέφουν στον τόπο τους. Μέσα από́ τα «μάτια» τους βλέπουμε τη ζωή́, την ιστορία και τις ομορφιές του τόπου μας.  
  
Η κάθε ιστορία μάς δείχνει, με τη δική της ομορφιά, μια ακόμη πλευρά της ελληνικής γης, της ελληνικής κοινωνίας, της ελληνικής πραγματικότητας. Άλλοτε κοιτώντας στο μέλλον κι άλλοτε έχοντας βαθιά τις ρίζες της στο παρελθόν.  
  
Η ύπαιθρος και η φύση, η γαστρονομία, η μουσική παράδοση, τα σπορ και τα έθιμα, οι τέχνες και η επιστήμη είναι το καλύτερο όχημα για να δούμε τη Ζωή αλλιώς, όπου κι αν βρεθούμε. Με πυξίδα τον άνθρωπο, μέσα από την εκπομπή, θα καταγράφουμε την καθημερινότητα σε κάθε μέρος της Ελλάδας, θα ζήσουμε μαζί τη ζωή σαν να είναι μια Ζωή αλλιώς. Θα γευτούμε, θα ακούσουμε, θα χορέψουμε, θα γελάσουμε, θα συγκινηθούμε. Και θα μάθουμε όλα αυτά, που μόνο όταν μοιράζεσαι μπορείς να τα μάθεις.  
  
Γιατί η ζωή είναι πιο ωραία όταν τολμάς να τη ζεις αλλιώς!

**«Τήλος, μια ανοιχτή αγκαλιά»**

Δεν είναι μόνο η ομορφιά της σαν νησί. Ούτε η θέση της στο χάρτη! Αυτό που μας συγκίνησε στην Τήλο ήταν η αγάπη, η ζεστασιά και οι καλόκαρδοι άνθρωποί της. Άνθρωποι που κάνουν χώρο στο νησί και στην καρδιά τους, για να βρουν καταφύγιο όσοι το έχουν ανάγκη.  
  
Η αεικίνητη και δυναμική Δήμαρχος του νησιού, η Μαρία Καμμά, έχει αφιερώσει πολλή αγάπη και δουλειά, ώστε το νησί να πρωτοπορεί σε πολλούς τομείς, όπως αυτόν της ενεργειακής αυτονομίας.  
  
Αλλά και ως προς το προσφυγικό.  
  
Αυτό που είδαμε στην Τήλο είναι συγκινητικό. Εδώ η λέξη ξενοφοβία δεν υπάρχει στο λεξιλόγιο. Οι πρόσφυγες αγκαλιάζονται και ενσωματώνονται ομαλά στη μικρή κοινωνία του νησιού, τα παιδιά ξαναβρίσκουν το χαμόγελό τους και μιλούν γεμάτα με ενθουσιασμό για το μέλλον που ονειρεύονται και πάλι.  
  
Επισκεφτήκαμε όμως και το Μικρό Χωριό, τον οικισμό - φάντασμα με τα μισογκρεμισμένα σπίτια. Εκεί γνωρίσαμε τον Γιώργο και τον Γιάννη που είχαν μια παράτολμη ιδέα και δημιούργησαν ένα μπαρ που γεμίζει με τις μουσικές και το κέφι του το έρημο χωριό.  
  
Γνωρίσαμε επίσης τον ταλαντούχο κύριο Αλέν Μπαράν και τη σύζυγό του Σουζάν. Που έχουν γυρίσει κυριολεκτικά τον πλανήτη, αλλά δεν αλλάζουν την Τήλο με κανένα μέρος στον κόσμο. Άλλωστε για τον Αλέν η διαφορετική προσέγγιση της ζωής δεν είναι κάτι καινούριο. Ως μέλος των περίφημων μπαλέτων του Μορίς Μπεζάρ, μυήθηκε από νωρίς στο πώς να βλέπει τα πράγματα αλλιώς.  
  
Η Τήλος δίνει έμπνευση για δημιουργία και για προσφορά. Και είναι τόσο ανακουφιστικό να βλέπεις πως υπάρχουν τόποι σαν αυτό το νησί, όπου το καλό νικάει ακόμη. Που σε κάνει να ονειρεύεσαι το όνειρο της ισοτιμίας, της καλοσύνης και της ανθρωπιάς, σε κάνει να μπορείς να ονειρεύεσαι μια Ζωή Αλλιώς.

Παρουσίαση: Ινα Ταράντου  
Aρχισυνταξία: Ίνα Ταράντου   
Δημοσιογραφική έρευνα και Επιμέλεια: Στελίνα Γκαβανοπούλου, Μαρία Παμπουκίδη   
Σκηνοθεσία: Μιχάλης Φελάνης   
Διεύθυνση φωτογραφίας: Παύλος Διδασκάλου  
Ηχοληψία: Φίλιππος Μάνεσης   
Παραγωγή: Μαρία Σχοινοχωρίτου

(Το Δελτίο Ειδήσεων ώρα 12:00 δεν θα μεταδοθεί)

|  |  |
| --- | --- |
| ΤΑΙΝΙΕΣ | **WEBTV** |

**13:00**  |  **ΕΡΩΤΙΚΑ ΠΑΙΧΝΙΔΙΑ (ΕΛΛΗΝΙΚΗ ΤΑΙΝΙΑ)**   **(Τροποποίηση προγράμματος)**  
  
**Έτος παραγωγής:** 1960  
**Διάρκεια**: 87'

Κωμωδία|1960 |87΄  
  
Ο ανοιχτόκαρδος Μάνος αντιμετωπίζει με ειρωνική συγκατάβαση τις παραξενιές της κόρης του Τζένης, η οποία βρίσκει τα αγόρια της ηλικίας της ανώριμα και σαχλά.   
Η κατάσταση περιπλέκεται μόλις η κοπέλα γνωρίζει τον Αλέκο, έναν συνομήλικό της που μεταμφιέζεται σε γοητευτικό σαραντάρη για να τη συγκινήσει.   
Όταν το κατορθώνει, συνειδητοποιεί ότι πρέπει να εξοβελίσει τον ψεύτικο εαυτό του και να την ξανακερδίσει ως εικοσιπεντάρης.

Ηθοποιοί: Λάμπρος Κωνσταντάρας, Γιάννη Γκιωνάκης, Μίρκα Καλατζοπούλου, Γιώργος Πάντζας, Αλέκα Στρατηγού, Θανάσης Βέγγος, Νίκος Παπαναστασίου, Γιώργος Μπέλλος, Μιρέλλα Τσάρου, Όλγα Τουρνάκη, Τίτα Καλλιγεράκη, Μαρίνα Πεφάνη, Ζαννίνο, Πόπη Πόλλυ (τραγούδι), Τρίο Τέμπο (τραγούδι)  
  
Σκηνοθεσία: Γιώργος Θεοδοσιάδης   
Σενάριο: Ναπολέων Ελευθερίου   
Φωτογραφία: Νίκος Μήλας   
Μουσική σύνθεση: Γιώργος Μητσάκης   
Εταιρεία παραγωγής: Φάρος Φιλμ

(Η επανάληψη της εκπομπής ΔΕΣ & ΒΡΕΣ δεν θα μεταδοθεί)

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**14:30**  |  **ΚΙ ΟΜΩΣ ΕΙΜΑΙ ΑΚΟΜΑ ΕΔΩ  (E)**   **(Αλλαγή ώρας)**

«Κι όμως είμαι ακόμα εδώ» είναι ο τίτλος της ρομαντικής κωμωδίας, σε σενάριο Κωνσταντίνας Γιαχαλή-Παναγιώτη Μαντζιαφού, και σκηνοθεσία Σπύρου Ρασιδάκη, με πρωταγωνιστές τους Κατερίνα Γερονικολού και Γιάννη Τσιμιτσέλη. Η σειρά μεταδίδεται κάθε Σάββατο και Κυριακή, στις 20:00.  
  
Η ιστορία…  
  
Η Κατερίνα (Kατερίνα Γερονικολού) μεγάλωσε με την ιδέα ότι θα πεθάνει νέα από μια σπάνια αρρώστια, ακριβώς όπως η μητέρα της. Αυτή η ιδέα την έκανε υποχόνδρια, φοβική με τη ζωή και εμμονική με τον θάνατο.   
Τώρα, στα 33 της, μαθαίνει από τον Αλέξανδρο (Γιάννη Τσιμιτσέλη), διακεκριμένο νευρολόγο, ότι έχει μόνο έξι μήνες ζωής και ο φόβος της επιβεβαιώνεται. Όμως, αντί να καταρρεύσει, απελευθερώνεται. Αυτό για το οποίο προετοιμαζόταν μια ζωή είναι ξαφνικά μπροστά της και σκοπεύει να το αντιμετωπίσει, όχι απλά γενναία, αλλά και με απαράμιλλη ελαφρότητα.   
Η Κατερίνα, που μια ζωή φοβόταν τον θάνατο, τώρα ξεπερνάει μεμιάς τις αναστολές και τους αυτοπεριορισμούς της και αρχίζει, επιτέλους, να απολαμβάνει τη ζωή. Φτιάχνει μια λίστα με όλες τις πιθανές και απίθανες εμπειρίες που θέλει να ζήσει πριν πεθάνει και μία-μία τις πραγματοποιεί…  
  
Ξεχύνεται στη ζωή σαν ορμητικό ποτάμι που παρασέρνει τους πάντες γύρω της: από την οικογένειά της και την κολλητή της Κέλλυ (Ελπίδα Νικολάου) μέχρι τον άπιστο σύντροφό της Δημήτρη (Σταύρο Σβήγκο) και τον γοητευτικό γιατρό Αλέξανδρο, αυτόν που έκανε, απ’ ό,τι όλα δείχνουν, λάθος διάγνωση και πλέον προσπαθεί να μαζέψει όπως μπορεί τα ασυμμάζευτα.   
Μια τρελή πορεία ξεκινάει με σπασμένα τα φρένα και προορισμό τη χαρά της ζωής και τον απόλυτο έρωτα. Θα τα καταφέρει;   
  
Η συνέχεια επί της οθόνης!

**Eπεισόδιο**: 6

Ο Δημήτρης δεν μπορεί να πιστέψει ότι η Κατερίνα θα ζήσει μόνο έξι μήνες. Η Κατερίνα του ζητάει να παντρευτούν κι η Λουκία τον πιέζει να δεχτεί, έτσι ώστε να βάλει χέρι στην ασφάλεια ζωής της Κατερίνας και να γίνουν πλούσιοι. Η Κατερίνα έχει φαντασιώσεις για τον Αλέξανδρο αλλά ντρέπεται να του το πει κι αυτός φοβάται πως η κατάστασή της επιδεινώνεται. Η Κατερίνα πείθει την Ροζαλία να πει στους δικούς της για τον Ιάκωβο και να κανονίσει τον γάμο, εφόσον θα αναλάβει αυτή όλα τα έξοδα. Επίσης προσφέρεται να αναλάβει τα έξοδα για τις σπουδές του Βλάσση, που την έπεισε πως θέλει να γυρίσει στη σχολή και να πάρει πτυχίο -φυσικά λέει ψέματα. Τέλος, ο Αλέξανδρος αποφασίζει να φύγει για την Ελβετία.

Πρωταγωνιστούν: Κατερίνα Γερονικολού (Κατερίνα), Γιάννης Τσιμιτσέλης (Αλέξανδρος), Σταύρος Σβήγγος (Δημήτρης), Λαέρτης Μαλκότσης (Πέτρος), Βίβιαν Κοντομάρη (Μαρκέλλα), Σάρα Γανωτή (Ελένη), Νίκος Κασάπης (Παντελής), Έφη Γούση (Ροζαλία), Ζερόμ Καλούτα (Άγγελος), Μάρω Παπαδοπούλου (Μαρία), Ίριδα Μάρα (Νατάσα), Ελπίδα Νικολάου (Κέλλυ), Διονύσης Πιφέας (Βλάσης), Νάντια Μαργαρίτη (Λουκία) και ο Αλέξανδρος Αντωνόπουλος (Αντώνης)  
  
Σενάριο: Κωνσταντίνα Γιαχαλή, Παναγιώτης Μαντζιαφός  
Σκηνοθεσία: Σπύρος Ρασιδάκης  
Δ/νση φωτογραφίας: Παναγιώτης Βασιλάκης  
Σκηνογράφος: Κώστας Παπαγεωργίου  
Κοστούμια: Κατερίνα Παπανικολάου   
Casting: Σοφία Δημοπούλου-Φραγκίσκος Ξυδιανός  
Παραγωγοί: Διονύσης Σαμιώτης, Ναταλύ Δούκα  
Εκτέλεση Παραγωγής: Tanweer Productions

(Το Δελτίο Ειδήσεων ώρα 15:00 δεν θα μεταδοθεί)

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**15:30**  |  **VAN LIFE - Η ΖΩΗ ΕΞΩ  (E)**   **(Τροποποίηση προγράμματος)**  
  
**Έτος παραγωγής:** 2021

Το VAN LIFE είναι μια πρωτότυπη σειρά 8 επεισοδίων που καταγράφει τις περιπέτειες μιας ομάδας νέων ανθρώπων, οι οποίοι αποφασίζουν να γυρίσουν την Ελλάδα με ένα βαν και να κάνουν τα αγαπημένα τους αθλήματα στη φύση.   
  
Συναρπαστικοί προορισμοί, δράση, ανατροπές και σχέσεις που δοκιμάζονται σε φιλίες που δυναμώνουν, όλα καταγράφονται με χιουμοριστική διάθεση δημιουργώντας μια σειρά εκπομπών, νεανική, ανάλαφρη και κωμική, με φόντο το active lifestyle των vanlifers.   
  
Σε κάθε επεισόδιο του VAN LIFE, ο πρωταθλητής στην ποδηλασία βουνού Γιάννης Κορφιάτης, μαζί με την παρέα του, το κινηματογραφικό συνεργείο δηλαδή, καλεί διαφορετικούς χαρακτήρες, λάτρεις ενός extreme sport, να ταξιδέψουν μαζί τους με ένα διαμορφωμένο σαν μικρό σπίτι όχημα.   
  
Όλοι μαζί, δοκιμάζουν κάθε φορά ένα νέο άθλημα, ανακαλύπτουν τις τοπικές κοινότητες και τους ανθρώπους τους, εξερευνούν το φυσικό περιβάλλον που θα παρκάρουν το «σπίτι» τους και απολαμβάνουν την περιπέτεια αλλά και τη χαλάρωση σε μία από τις ομορφότερες χώρες του κόσμου, αυτή που τώρα θα γίνει η αυλή του «σπιτιού» τους, την Ελλάδα.

**«Λαγκούβαρδος»**   
**Eπεισόδιο**: 2

Στο δεύτερο επεισόδιο της σειράς VAN LIFE:   
  
Ο Γιάννης, το συνεργείο και το βαν ακολουθούν μια ομάδα έμπειρων σέρφερ στην αναζήτηση του τέλειου κύματος στη δυτική ακτή της Μεσσηνίας.   
  
Η ζωή των σέρφερ εξαρτάται απόλυτα από τον καιρό. Τα δελτία αλλάζουν συνεχώς και πρέπει να είναι σε ετοιμότητα ανά πάσα στιγμή για να βουτήξουν τα πράγματά τους και να πάνε στην παραλία που βγάζει το κύμα τώρα.   
  
Έτσι η παρέα καταλήγει να ταξιδεύει στις τρεις τα ξημερώματα με προορισμό τον Λαγκούβαρδο, μια πανέμορφη παραλία ανάμεσα στα Φιλιατρά και τον Μαραθόκαμπο, που έχει αναδειχθεί σε έναν από τους κορυφαίους προορισμούς για σερφ στην Ελλάδα. Για το Γιάννη που δεν είναι εξοικειωμένος με το άθλημα, το ταξίδι είναι μια πρόκληση. Θα τα καταφέρει με τη σανίδα ή θα τη βγάλει στην παραλία τρώγοντας πατατάκια;   
  
Και πώς θα εξελιχθεί η συμβίωση στο βαν με ανθρώπους που συναντά για πρώτη φορά στη ζωή του;

Ιδέα – Σενάριο - Σκηνοθεσία: Δήμητρα Μπαμπαδήμα  
Παρουσίαση: Γιάννης Κορφιάτης  
Αρχισυνταξία: Ιωάννα Μπρατσιάκου  
Διεύθυνση Φωτογραφίας: Θέμης Λαμπρίδης & Μάνος Αρμουτάκης  
Ηχοληψία: Χρήστος Σακελλαρίου  
Μοντάζ: Δημήτρης Λίτσας  
Εκτέλεση & Οργάνωση Παραγωγής: Φωτεινή Οικονομοπούλου  
Εκτέλεση Παραγωγής: OHMYDOG PRODUCTIONS

|  |  |
| --- | --- |
| ΨΥΧΑΓΩΓΙΑ | **WEBTV** **ERTflix** |

**16:00**  |  **ΣΤΟΥΝΤΙΟ 4**     
Παρουσίαση: Νάνσυ Ζαμπέτογλου, Θανάσης Αναγνωστόπουλος

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**